สโมสรฟุตบอลโปลิศ เทโร
สโมสรฟุตบอลโปลิศ เทโรเริ่มก่อตั้งเมื่อปี พ.ศ. 2535 โดย นายวรวีร์ มะกูดี ในชื่อ โรงเรียนศาสนวิทยา ซึ่งเป็นโรงเรียน ในเขตหนองจอก กรุงเทพมหานคร และได้ส่งเข้าแข่งขัน ฟุตบอลถ้วยพระราชทาน ง ซึ่งสโมสรทำผลงานได้ดี จนเลื่อนชั้นขึ้นมาเล่นใน ถ้วยพระราชทาน ค ในปี พ.ศ. 2536 และ ถ้วยพระราชทาน ข ในปี พ.ศ. 2537
รณชัย รังสิโย
โดยรณชัย รังสิโย ลงเล่น ให้กับสโมสรตำรวจ ภายใต้การคุมทีมของวิฑูรย์ กิจมงคลศักดิ์ ได้รับเบอร์เสื้อหมายเลข 29 แต่ผลงานของทีมไม่ดีนักโดยได้อันดับสุดท้ายของตารางคะแนนเมื่อจบฤดูกาล และตกชั้นไปเล่นไทยลีก ดิวิชัน 1 โดยรณชัย รังสิโย ยิงในไทยแลนด์พรีเมียร์ลีกให้สโมสรตำรวจไป 2 ประตู หนึ่งในนั้นเป็นการยิงประตูต่อหน้าแฟนบอลในสนามเหย้าของสโมสร นัดที่แพ้สโมสรฟุตบอลทีโอที 1-2 ที่สนามกีฬากลางจังหวัดราชบุรี เมื่อวันที่ 20 ตุลาคม พ.ศ. 2550 
ฤดูกาล 2551 รณชัย รังสิโย กลับมาเล่นให้กับสโมสรการไฟฟ้าส่วนภูมิภาค ต้นสังกัดที่แท้จริง ภายใต้การคุมทีมของประพล พงษ์พานิช ได้เบอร์เสื้อหมายเลข 14 และได้รับโอกาสลงสนามให้การไฟฟ้าฯนัดแรกของฤดูกาลนี้ เมื่อวันที่ 17 กุมภาพันธ์ 2551 ในการแข่งขันไทยแลนด์พรีเมียร์ลีก ที่พบกับสโมสรโค้ก-เทศบาลตำบลบางพระ ที่สนามกีฬากลางจังหวัดพระนครศรีอยุธยา โดยเป็นตัวสำรองที่ถูกส่งลงมาในครึ่งหลัง และสามารถยิงประตูชัยให้ทีมเอาชนะไปได้ 2-1